
Betegtájékoztató: Információk a felhasználó számára
Tonicor Med 625 mg kemény kapszula
glükózamin

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 2‑3 hónapon belül nem enyhülnek, vagy éppen súlyosbodnak.
A betegtájékoztató tartalma: 

1.
Milyen típusú gyógyszer a Tonicor Med és milyen betegségek esetén alkalmazható?

2.
Tudnivalók a Tonicor Med szedése előtt 

3.
Hogyan kell szedni a Tonicor Med‑et?

4.
Lehetséges mellékhatások

5.
Hogyan kell a Tonicor Med‑et tárolni? 

6.
A csomagolás tartalma és egyéb információk

1.
Milyen típusú gyógyszer a Tonicor Med és milyen betegségek esetén alkalmazható?
A Tonicor Med az úgynevezett egyéb nem szteroid gyulladáscsökkentők és reumaellenes gyógyszerek csoportjába tartozik. 

A Tonicor Med‑t az enyhe és közepesen súlyos térdízületi gyulladás (oszteoartrítisz) tüneteinek enyhítésére alkalmazzák.

Keresse fel kezelőorvosát, ha tünetei 2‑3 hónapon belül nem enyhülnek, vagy éppen súlyosbodnak.
2.
Tudnivalók a Tonicor Med szedése előtt
Ne szedje a Tonicor Med-et:
· ha allergiás a glükózaminra vagy a gyógyszer (6. pontban felsorolt) egyéb összetevőjére.
· ha allergiás a rákokra, mivel a készítmény hatóanyagát rák páncéljából vonják ki.

Figyelmeztetések és óvintézkedések
· A Tonicor Med szedése előtt beszéljen kezelőorvosával vagy gyógyszerészével: ha cukorbetegségben szenved vagy csökkent a cukortoleranciája (a szervezete nem képes kellő mértékben feldolgozni az elfogyasztott cukrot). Javasolt a vércukorszint beállítása a kezelés előtt és rendszeres időközönként a Tonicor Med‑del végzett kezelés alatt. 

· ha szív‑ érrendszeri betegség ismert kockázata áll fenn Önnél (pl. magas vérnyomás, cukorbetegség, magas koleszterinszint, vagy ha dohányzik). Javasolt a koleszterinszint kezelés előtti beállítása, mivel a glükózaminnal kezelt betegek közül néhány esetben emelkedett koleszterinszintről (hiperkoleszterinémia) számoltak be.

· ha asztmában szenved. A glükózamin‑kezelés súlyosbíthatja az asztmás tüneteket.

· ha károsodott a vese‑ vagy májműködése. Ilyen betegekkel ugyanis nem végeztek vizsgálatokat, és ezért adagolási javaslat nem adható. 

Gyermekek és serdülők 

A Tonicor Med alkalmazása nem ajánlott 18 évesnél fiatalabb gyermekek és serdülők esetében. 

Egyéb gyógyszerek és a Tonicor Med
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Kérje ki kezelőorvosa tanácsát, ha a Tonicor Med-t egyéb gyógyszerekkel szedi együtt, különösen vonatkozik ez a következőkre:

Szájon át szedett véralvadásgátlók, mint amilyen a warfarin vagy acenokumarol, valamint a tetraciklin (egy fajta antibiotikum).
Óvatosan kell eljárni, ha a Tonicor Med-et más gyógyszerekkel kell együtt adni, különösen az alábbiakkal:
· véralvadásgátlásra használt, bizonyos típusú gyógyszerek (például warfarin, dikumarol, fenprokumon, acenokumarol és fluidion). Felerősödhet ezen gyógyszerek hatása, ha glükózaminnal együtt alkalmazzák azokat. Az ilyen kombinációkkal kezelt betegeket ezért nagyon körültekintően kell ellenőrizni, amikor a glükózamin-kezelést megkezdik vagy leállítják.

A Tonicor Med egyidejű bevétele étellel és itallal

A Tonicor Med étkezés előtt, alatt vagy után is bevehető.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer szedése előtt beszéljen kezelőorvosával vagy gyógyszerészével.

A Tonicor Med a terhesség ideje alatt nem szedhető.

A Tonicor Med alkalmazása nem ajánlott a szoptatás időszaka alatt. 
A készítmény hatásai a gépjárművezetéshez és a gépek kezeléséhez szükséges képességekre
A készítménynek a gépjárművezetéshez és a gépek kezeléséhez szükséges képességeket befolyásoló hatásait nem vizsgálták. Ha a kapszulák szédülést vagy álmosságot okoznak, nem szabad gépjárművet vezetnie vagy gépeket kezelnie.

3.
Hogyan kell szedni a Tonicor Med‑et? 
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

A készítmény ajánlott adagja naponta egyszer 2 kapszula (1250 mg glükózamin). 

A kemény kapszulákat vízzel vagy más alkalmas folyadékkal nyelje le. Ne rágja szét a kapszulákat. 

Alkalmazása gyermekeknél és serdülőknél
A Tonicor Med alkalmazása nem ajánlott 18 évesnél fiatalabb gyermekek és serdülők esetében. 

Ha az előírtnál több Tonicor Med‑et vett be

Ha túl sok Tonicor Med kapszulát vett be, forduljon kezelőorvosához vagy a legközelebbi kórházhoz. 

Ha elfelejtette bevenni a Tonicor Med‑et
Ne vegyen be kétszeres adagot az elfelejtett adag pótlására. Amennyiben már majdnem itt az ideje a következő adag bevételének, hagyja ki az elfelejtett adagot és folytassa a Tonicor Med szedését a szokásos rend szerint. 
Ha idő előtt abbahagyja a Tonicor Med szedését

Tünetei kiújulhatnak.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. A mellékhatások általában enyhék és átmenetiek. 
A következő mellékhatásokról számoltak be:

Gyakori (10-ből legfeljebb 1 beteget érinthet): 
Fejfájás, fáradtság, hányinger, hastáji fájdalom, emésztési zavar, hasmenés, székrekedés.

Nem gyakori (100-ból legfeljebb 1 beteget érinthet): 
Bőrkiütés, viszketés, kipirulás.

Nem ismert gyakoriságú (a gyakoriság a rendelkezésre álló adatokból nem állapítható meg):

Hányás, csalánkiütés, szédülés, a lábfej vagy a bokák duzzanata, angioödéma (az arc, az ajkak, a száj, nyelv, vagy a torok duzzanata, nehézlégzés). 
A meglévő asztma súlyosbodása, cukorbetegeknél a vércukor‑szabályozás romlása.

Emelkedett koleszterinszintről ugyancsak beszámoltak. Nem állapítható meg, hogy ezek az események közvetlen összefüggésben vannak‑e a glükózaminnal. 

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5.
Hogyan kell a Tonicor Med‑et tárolni? 
A gyógyszer gyermekektől elzárva tartandó!

Legfeljebb 30°C‑on tárolandó. A nedvességtől való védelem érdekében az eredeti csomagolásban, tárolandó. 
A dobozon feltüntetett lejárati idő (Felhasználható/Felh.:) után ne szedje a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Tonicor Med?
· A készítmény hatóanyaga a glükózamin. 625 mg glükózamint (750 mg glükózamin‑hidrokloriddal egyenértékű) tartalmaz kapszulánként.

· Egyéb összetevők: magnézium‑sztearát.

Kapszulatok: zselatin, vörös vas-oxid (E172), titán‑dioxid (E171), fekete vas-oxid (E172).

Milyen a Tonicor Med külleme és mit tartalmaz a csomagolás?
A Tonicor Med barna színű, kemény zselatin kapszula.

A Tonicor Med 60 vagy 180, buborékcsomagolásban lévő kapszulát tartalmaz dobozonként. 

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja 

